
APSTIPRINĀTS

no 01.09.2023.

Kārtība, kādā reģistrē izglītojamo neierašanos izglītības iestādē un izglītības iestāde informē izglītojamā likumisko pārstāvi, pašvaldību un valsts iestādes, ja izglītojamais bez attaisnojoša iemesla neapmeklē izglītības iestādi


Izdoti saskaņā ar Vispārējās izglītības likuma
 10. panta trešās daļas 2. punktu un
Ministru kabineta 2011. gada 1. februāra noteikumu Nr. 89
 “Kārtība, kādā izglītības iestāde informē izglītojamo vecākus, pašvaldības vai 
valsts iestādes, ja izglītojamais neapmeklē izglītības iestādi” 4.1. apakšpunktu


I. Vispārīgie jautājumi

1. Kārtība nosaka, kādā reģistrē Rēzeknes Katoļu vidusskolas izglītības iestādes (turpmāk – izglītības iestāde) izglītojamo neierašanos izglītības iestādē un informē izglītojamo likumisko pārstāvi, pašvaldību vai valsts iestādes, ja izglītojamais bez attaisnojoša iemesla neapmeklē izglītības iestādi (turpmāk – kārtība).
2. Izglītojamo kavējumu uzskaites un administrēšanas mērķis ir samazināt izglītojamo neattaisnoto stundu kavējumus un uzlabot mācība procesa efektivitāti un kvalitāti.
3. Noteikumi attiecas uz izglītojamiem, kas apgūst vispārējās izglītības programmas .
4. Katras klases audzinātājs ir atbildīgs par precīzas kontaktinformācijas nodrošināšanu. Ar šo kārtību izglītojamie un likumiskie pārstāvji tiek iepazīstināti, uzsākot kārtējo mācību gadu un to apliecina ar parakstu attiecīgā veidlapā.
5. Kārtība ir publicēta izglītības iestādes skolvadības elektroniskājā žurnālā e-klase JAUNUMU sadaļā.


II. Izglītojamo kavējumu reģistrācija un kontrole

6. Atbildīgie pedagogi izglītojamo ierašanos vai neierašanos (turpmāk – kavējumus) reģistrē skolvadības elektroniskajā sistēmā e-klase.
7. Atbildīgie pedagogi izglītojamo kavējumus izglītības iestādē reģistrē katru mācību dienu, veicot ierakstus par izglītojamo kavējumiem katrā mācību  priekšmeta stundā. 
8. Ja izglītojamais ierodas mācību  stundā ar 15 minūšu nokavēšanos, izglītojamais vai viņa likumiskais pārstāvis sniedz paskaidrojumu, paskaidrojot  kavējuma iemeslu. Pretējā gadījumā skolvadības elektroniskajā sistēmā e-klase tiek fiksēts neattaisnots kavējums.  
9. Izglītojamie vai likumiskais pārstāvis, ierodoties izglītības iestādē, iesniedz klases audzinātājam kavējumus attaisnojošus dokumentus (ārstniecības personas izsniegts dokuments u.tml.). Klašu audzinātāji šos dokumentus reģistrē skolvadības elektroniskajā sistēmā e-klase. Kamēr nav iesniegts attaisnojošs dokuments, kavētās stundas tiek reģistrētas kā neattaisnoti kavētās.
10. Vecāki drīkst lūgt attaisnot sava bērna kavējumus trīs dienas mēnesī, iesniedzot klases audzinātājam rakstisku iesniegumu vai sūtot īsziņu vai informāciju skolvadības elektroniskās sistēmas e-klase pastā.  Klases audzinātājs reģistrē šos kavējumus skolvadības elektroniskajā sistēmā e-klase kā cits attaisnots iemesls.
11. Katra mēneša beigās klases audzinātājs vai cita atbildīgā persona iesniedz sociālajam pedagogam detalizētu informāciju par izglītojamo neattaisnoti kavētu stundu skaitu.


III. Informācijas par izglītojamo kavējumiem aprite starp izglītības iestādi, likumisko pārstāvi un pašvaldību

12. Ja izglītojamais nevar ierasties izglītības iestādē, likumiskais pārstāvis (laikā no plkst. 7:45) par to informē klases audzinātāju , nosaucot izglītojamā vārdu, uzvārdu, klasi, neierašanās iemeslu un aptuveno izglītības iestādē neierašanās laiku:
12.1 zvanot pa tālruni; 
12.2 nosūtot īsziņu; 
12.3 nosūtot ziņu e-klases pastā;
12.4nosūtot e-pastu: rekat@inbox.lv ;
12.5 iesniedzot rakstveida iesniegumu, kas adresēts klases audzinātājam vai izglītības iestādes vadītājam.
13. Ja izglītojamais mācību procesa laikā plāno doties ceļojumā, tad izglītojamā likumiskie pārstāvji ne vēlāk kā 10 darba dienas pirms ceļojuma sākuma izglītības iestādes vadītājam iesniedz rakstisku iesniegumu, kurā informē par izglītojamā prombūtnes laika posmu un iemesliem, kā arī apliecina, ka izglītojamā likumiskie pārstāvji uzņemas atbildību par iekavētās mācību vielas patstāvīgu apguvi un izglītojamā sagatavošanu summatīvajiem vērtēšanas darbiem. (Iesnieguma paraugs pielikumā)
14. Ja izglītojamais nav ieradies izglītības iestādē uz mācību sākumu vai kādu mācību stundu un izglītības iestādei nav informācijas par neierašanās iemeslu, klases audzinātājs nekavējoties, bet ne vēlāk kā mācību dienas laikā, telefoniski vai elektroniskā veidā sazinās ar likumisko pārstāvi, lai noskaidrotu izglītojamā neierašanās iemeslu.
15.  Ja izglītojamais nav apmeklējis izglītības iestādi un vairāk nekā trīs mācību dienas nav apguvis vispārējās izglītības programmu vai izglītojamam fiksētas vairāk nekā 20 neattaisnoti kavētas mācību stundas semestrī un izglītības iestādei nav informācijas par neierašanās iemeslu  vai iemesls nav uzskatāms par attaisnojošu, izglītības iestāde par to nekavējoties Valsts izglītības informācijas sistēmā ievada informāciju par izglītojamā kavējumiem un to iemesliem (ja tie ir zināmi), kā arī rīcību to novēršanai.
16.Pašvaldības izglītības pārvaldes iestāde vai izglītības speciālists, ievērojot Valsts izglītības informācijas sistēmā ievadīto informāciju, ja nepieciešams sadarbībā ar izglītības iestādi un citām institūcijām, tostarp sociālo dienestu un bāriņtiesu, noskaidro izglītības iestādes neapmeklēšanas cēloņus un koordinē to novēršanu.
17. Ja ir pamatotas aizdomas, ka pārkāptas  izglītojamā tiesības, kas bez attaisnojoša iemesla neapmeklē izglītības iestādi, izglītības iestādes atbildīgā persona (klases audzinātājs vai sociālais pedagogs) informē pašvaldības kompetentās iestādes un amatpersonas. 
18. Ja pašvaldības kompetentajām iestādēm konstatēto pārkāpumu nav izdevies novērst, izglītības iestādes atbildīgā persona (klases audzinātājs vai sociālais pedagogs)  par minēto tiesību pārkāpumu informē Valsts bērnu tiesību aizsardzības inspekciju.
19. Izglītības iestāde, saņemot informāciju no Izglītības kvalitātes valsts dienesta, kas reizi gadā apkopo un analizē Valsts izglītības informācijas sistēmā ievadīto informāciju, un uzklausot Izglītības kvalitātes valsts dienesta metodiskos ieteikumus, sekmē priekšlaicīgas mācību pārtraukšanas riska mazināšanu.



IV. Noslēguma jautājums

20. Atzīt par spēku zaudējušus izglītības iestādes 2020.gada 1.septembra “Kārtību, kādā reģistrē  izglītojamo neierašanos izglītības iestādē”.

Rēzeknes Katoļu vidusskolas 
direktorei Inesei Mikaskinai

……………………………………….
(izglītojamā likumiskā pārstāvja vārds, uzvārds)




Iesniegums.



Informēju, ka mana meita/mans dēls …………………………………………………….., 
… . klases izglītojamā/izglītojamais, laika posmā no ……………………………. neapmeklēs izglītības iestādi, jo …………………………………………………………………………….. . 

Es  ,……………………………………….,  likumiskais izglītojamās/izglītojamā pārstāve/pārstāvis, apliecinu, ka uzņemos atbildību par iekavētās mācību vielas apguvi un izglītojamā/izglītojamās sagatavošanu summatīvajiem vērtēšanas  darbiem. 





………………………                                                                         ……………………………
(datums)                                                                                                                                (paraksts)




